CELEX: 62009CA0246
Language: sk
Date: 2010-07-08 00:00:00
Title: Vec C-246/09: Rozsudok Súdneho dvora (druhá komora) z  8. júla 2010 (návrh na začatie prejudiciálneho konania, ktorý podal Landesarbeitsgericht Hamburg — Nemecko) — Susanne Bulicke/Deutsche Büro Service GmbH (Smernica 2000/78/ES — Články 8 a 9 — Vnútroštátne konanie, ktorým sa zabezpečuje aby boli dodržiavané povinnosti vyplývajúce zo smernice — Lehota na začatie konania — Zásady ekvivalencie a efektivity — Zásada nezníženia úrovne skoršej ochrany)

28.8.2010   
            
            
               SK
            
            
               Úradný vestník Európskej únie
            
            
               C 234/13
            
         Rozsudok Súdneho dvora (druhá komora) z 8. júla 2010 (návrh na začatie prejudiciálneho konania, ktorý podal Landesarbeitsgericht Hamburg — Nemecko) — Susanne Bulicke/Deutsche Büro Service GmbH
   (Vec C-246/09) (1)
   
   (Smernica 2000/78/ES - Články 8 a 9 - Vnútroštátne konanie, ktorým sa zabezpečuje aby boli dodržiavané povinnosti vyplývajúce zo smernice - Lehota na začatie konania - Zásady ekvivalencie a efektivity - Zásada nezníženia úrovne skoršej ochrany)
   2010/C 234/19
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landesarbeitsgericht Hamburg
   
      Účastníci konania pred vnútroštátnym súdom
   
   
      Žalobkyňa: Susanne Bulicke
   
      Žalovaná: Deutsche Büro Service GmbH
   
      Predmet veci
   
   Návrh na začatie prejudiciálneho konania — Landesarbeitsgericht Hamburg — Výklad smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, s. 16; Mim. vyd. 05/004, s. 79), ako aj základných zásad práva Spoločenstva — Zákaz diskriminácie na základe veku pri prijímaní do zamestnania — Vnútroštátna právna úprava stanovujúca dvojmesačnú lehotu od zamietnutia kandidatúry alebo od dozvedenia sa o diskriminácii na uplatnenie nároku na náhradu spôsobenej ujmy alebo odškodnenie
   
      Výrok rozsudku
   
   
               1.
            
            
               Primárne právo Únie a článok 9 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa majú vykladať v tom zmysle, že nebránia vnútroštátnemu procesnému pravidlu, podľa ktorého obeť diskriminácie na základe veku pri prijímaní do zamestnania musí svoje nároky uplatniť u toho, kto túto diskrimináciu spôsobil, a žiadať od neho náhradu majetkovej a nemajetkovej ujmy v lehote dvoch mesiacov, pod podmienkou:
               
                           —
                        
                        
                           jednak že táto lehota nie je menej výhodná ako lehota vzťahujúca sa na obdobné žaloby vnútroštátnej povahy v oblasti pracovného práva,
                        
                     
                           —
                        
                        
                           jednak že určenie momentu, od ktorého uvedená lehota začína plynúť, nevedie k praktickej nemožnosti alebo nadmernému sťaženiu výkonu práv priznaných smernicou.
                        
                     Je povinnosťou vnútroštátneho súdu preskúmať, či sú tieto dve podmienky splnené.
            
         
               2.
            
            
               Článok 8 smernice 2000/78 sa má vykladať v tom zmysle, že nebráni vnútroštátnemu procesnému pravidlu prijatému na vykonanie smernice, v dôsledku ktorého sa zmení skoršia právna úprava stanovujúca lehotu na uplatnenie nárokov na náhradu ujmy v prípade diskriminácie na základe pohlavia.
            
         
      (1)  Ú. v. EÚ C 244, 10.10.2009.